Document ID: 31997D0430

31997D0430
L 187/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 2 юни 1997 година
относно сключването на Евро-средиземноморско временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП) в полза на палестинската администрация на Западния бряг на р. Йордан и Ивицата Газа
(97/430/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 и член 130ш, във връзка с първото изречение на член 228, параграф 2 и втора алинея от член 228, параграф 3 от него,
като взе предвид предложението на Комисията (1),
като взе предвид съгласието на Европейския парламент (2),
като има предвид, че съгласно член 130ф от Договора, политиката на Общността в областта на сътрудничеството за развитие подпомага устойчивото икономическо и социално развитие на развиващите се страни, тяхната гладка и постепенна интеграция в световната икономика и кампанията срещу бедността в тези страни;
като има предвид, че това Евро-средиземноморско временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП) в полза на Палестинската администрация на Западния бряг и Ивицата Газа, от друга, подписано в Брюксел на 24 февруари 1997 г., ще послужи за укрепване на връзките между палестинците и Европейския съюз в рамките на Евро-средиземноморското партньорство и ще проправи път за започването на преговори с оглед сключване на Евро-средиземноморско споразумение за асоцииране,
РЕШИ:
Член 1
Евро-средиземноморско временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП) в полза на Палестинската администрация на Западния бряг и Ивицата Газа, от друга, заедно с всичките си приложения, протоколи, размяна на писма и декларации, се одобряват от страна на Общността с настоящия документ.
Текстовете на актовете, упоменати в първия параграф се прилагат към настоящото решение.
Член 2
Председателят на Съвета връчва от името на Общността нотификациите, предвидени в член 75 от Временното споразумение.
Член 3
Комисията, подпомагана от представители на държавите-членки, представлява Общността в Съвместния комитет, създаден с член 63, параграф 1 от Временното споразумение.
За целите на втора алинея от член 63, параграф 1 от посоченото споразумение, позицията на Общността в Съвместния комитет се приема от Съвета по предложение на Комисията за всеки отделен случай, в съответствие с разпоредбите на Договора за създаване на Европейската общност.
Съставено в Люксембург на 2 юни 1997 година.

Labels: 13
3
15
5